**Приложение № 7**

# Д О Г О В О Р

№……………......./…......... 2017 г**.**

Днес, ……………………………….2017 г., в гр. София, между:

**Изпълнителна агенция „Главна инспекция по труда“**, представлявана от Румяна Михайлова Михайлова – изпълнителен директор и Севдалина Жечкова Вичева – директор на дирекция „ФСД“, със седалище и адрес на управление – гр. София, бул. „Княз Александър Дондуков“ № 3, ЕИК 831545394; наречена по долу ВЪЗЛОЖИТЕЛ /КУПУВАЧ/, от една страна

**и**

**..............................................................................................**, представлявано от ...................................................................................................................................., със седалище и адрес на управление – ............................................................................, ЕИК/Булстат ...........................................; ИН по ДДС …….............................................., наричана ИЗПЪЛНИТЕЛ /ПРОДАВАЧ/, от друга

на основание чл. 183 и чл. 112 от ЗОП, и Решение № ………… на изпълнителния директор на ИА ГИТ за определяне на изпълнител на обществена поръчка с предмет: **„Избор на доставчик на нетна активна електрическа енергия на ниско напрежение и избор на координатор на балансираща група за нуждите на ИА „Главна инспекция по труда““**, се сключи настоящия договор за следното:

# І. ПРЕДМЕТ И ОБЩИ УСЛОВИЯ НА ДОГОВОРА

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извършва доставка на активна нетна електрическа енергия за ниско напрежение по цена и при условията в настоящия договор, както и да извършва дейност като координатор на балансираща група, съгласно Техническата спецификация и изисквания на ВЪЗЛОЖИТЕЛЯ (Приложение № 1) и Техническото и Ценово предложение на ИЗПЪЛНИТЕЛЯ (Приложение № 2 и № 3 от договора), които са неразделна част от настоящия договор.

**(2)** Обхватът на предмета на настоящия договор включва:

1. Доставка на нетна електрическа енергия за ниско напрежение за административните сгради на ИА ГИТ в гр. София, бул. "Княз Ал. Дондуков" № 3, с адреси посочени в Техническата спецификация и изисквания на ВЪЗЛОЖИТЕЛЯ (Приложение № 1 от договора).
2. Включване на обектите в стандартна балансираща група с координатор ИЗПЪЛНИТЕЛЯ, без заплащане на такса за това.
3. Прогнозиране на потреблението.
4. Изготвяне и подаване на почасови дневни графици от координатора на балансиращата група,
5. Поемане на отговорността за балансиране.
6. Всички дейности, свързани с участие в либерализирания пазар на електрическа енергия на ВЪЗЛОЖИТЕЛЯ.

**(3)** По отношение на планирането и заявяването на конкретни количества нетна електрическа енергия се прилагат Правилата за търговия с електрическа енергия (ПТЕЕ). Съответните действия по планирането и договарянето се извършват от ИЗПЪЛНИТЕЛЯ, в качеството му на координатор на стандартната балансираща група.

**(4)** С подписването на този договор ВЪЗЛОЖИТЕЛЯТ става член на балансиращата група на ИЗПЪЛНИТЕЛЯ, а ИЗПЪЛНИТЕЛЯТ се задължава да регистрира ВЪЗЛОЖИТЕЛЯ като участник в групата – непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на ИЗПЪЛНИТЕЛЯ.

**Чл. 2. (1)** Прогнозното количество нетна електрическа енергия, което ще се доставя за срока на договора, е определено на база консумираната електрическа енергия през предходни 24 месеца и възлиза общо на 1 020 408,164 кВтч.

**(2)** Прогнозното количество електрическа енергия по никакъв начин не ангажира ВЪЗЛОЖИТЕЛЯ да го усвои, както и по никакъв начин не ограничава потреблението на ВЪЗЛОЖИТЕЛЯ в неговите рамки.

# ІІ. МЯСТО И СРОК НА ИЗПЪЛНЕНИЕ

**Чл. 3.** Мястото на доставка на електрическа енергия са обектите на ВЪЗЛОЖИТЕЛЯ, посочени в Техническата спецификация (Приложение № 1 от договора).

**Чл. 4.** Настоящият договор се сключва за срок от 24 месеца и влиза в сила от датата на потвърждение на първия товаров график за доставка.

# ІІІ. ЦЕНА И НАЧИН НА ПЛАЩАНЕ

**Чл. 5.** **(1)** Стойността на договора се формира въз основа на реално потребената от

ВЪЗЛОЖИТЕЛЯ електрическа енергия и предложените от ИЗПЪЛНИТЕЛЯ цена за доставка на един кВтч в Ценовото предложение на ИЗПЪЛНИТЕЛЯ (Приложение № 3 от договора).

**(2)** Определената от ВЪЗЛОЖИТЕЛЯ прогнозна стойност на договора възлиза на **210 000,00 лв. без ДДС**, като тя не задължава ВЪЗЛОЖИТЕЛЯ с потребяване на електрическа енергия до достигането й, нито го ограничава в потреблението на електрическа енергия само в рамките на посочената стойност.

**Чл. 6. (1)** Цената за доставка на един кВтч нетна електрическа енергия заниско напрежение за всички тарифни зони, съгласно ценовото предложение на ИЗПЪЛНИТЕЛЯе в размер на **………… (словом: ………………………….................) лева без ДДС**.

1. В цената по ал. 1 са включени всички разходи за изпълнение на поръчката без регулаторно определените цени за мрежови услуги, определената с решение на Комисия за енергийно и водно регулиране (КЕВР) такса „задължения към обществото“ и акциз.
2. ВЪЗЛОЖИТЕЛЯТ не заплаща допълнително такса за участие в балансираща група и суми за недостиг или излишък в балансиращата група. В случаите на небаланси на електрическа енергия, същите са за сметка на ИЗПЪЛНИТЕЛЯ.

**Чл. 7. (1)** ВЪЗЛОЖИТЕЛЯТ заплаща действително потребеното количество нетна електрическа енергия, отчетена от измервателните уреди в съответните измервателни точки, като всяко плащане по договора се осъществява при условията на Решение № 593 от 20.07.2016 г. на Министерски съвет.

1. Плащането се извършва въз основа на представена от ИЗПЪЛНИТЕЛЯ фактура, в която на отделен ред са посочени всеки елемент на доставката на електроенергия по **чл. 6, ал. 1**, както и стойността на съответните такси, нормативно определените разходи за пренос и достъп, акциз, ДДС и др.
2. Всички плащания ще се извършват по банков път в срок до 20 дни след получаване на фактурата от ВЪЗЛОЖИТЕЛЯ по следната банкова сметка на ИЗПЪЛНИТЕЛЯ:

Банка: .....................................

BIC: .........................................

IBAN: .......................................

1. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по **ал. 3** в срок от 3 дни считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок и той е извършил плащането, то се счита за надлежно извършено.

# ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл.8. (1)** ВЪЗЛОЖИТЕЛЯима право:

1. да изисква от ИЗПЪЛНИТЕЛЯ да изпълнява непрекъснато и без отклонения доставката по **чл. 1** от договора;
2. да използва количества електрическа енергия според потребностите си. Количеството електрическа енергия, предмет на обществената поръчка е прогнозно и не задължава ВЪЗЛОЖИТЕЛЯ да го консумира изцяло за срока на договора;
3. в случай, че констатира нередности, пропуски или некачествено изпълнение на доставката, предмет на договора, да уведоми незабавно ИЗПЪЛНИТЕЛЯ за предприемане на съответните мерки за отстраняването им;
4. да извърши промени на обектите си (отпадане или добавяне на обект), посочени в Техническата спецификация (Приложение № 1 от договора), което ще става с допълнително споразумение, по реда и условията на настоящия договор;
5. да изиска от ИЗПЪЛНИТЕЛЯ да сключи и да му предостави договори с подизпълнителите, ако такива са посочени в офертата му;
6. по всяко време да упражнява текущ контрол върху изпълнението на договора, без да пречи на работата на ИЗПЪЛНИТЕЛЯ.

**(2)** ВЪЗЛОЖИТЕЛЯТ се задължава:

1. да извършва всички необходими действия и да оказва пълно съдействие на ИЗПЪЛНИТЕЛЯ при и по повод изпълнението на договора;
2. да упълномощи ИЗПЪЛНИТЕЛЯ да извърши пълна процедура по регистриране на свободния пазар на електроенергия на обектите на ВЪЗЛОЖИТЕЛЯ, като клиент – потребител на свободния пазар и регистриране на обекти на краен клиент – потребител в пазара, от координатор на балансираща група;
3. да спазва разпоредбите и правилата, заложени в Закона за енергетиката (ЗЕ) и наредбите към него, както и ПТЕЕ;
4. да заплаща на ИЗПЪЛНИТЕЛЯ консумираните количества активна нетна електрическа енергия по цената, условията и сроковете, определени в настоящия договор;
5. да определи упълномощено лице по договора за осъществяване на контрол и приемане на изпълнението му.

# ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 9.** **(1)** ИЗПЪЛНИТЕЛЯТима право:

1. да получи от ВЪЗЛОЖИТЕЛЯ необходимото съдействие за изпълнение на задълженията си, предмет на настоящия договор;
2. при добросъвестно и качествено изпълнение на задълженията си да получи уговореното възнаграждение при условията и по реда, определен в договора.

**(2)** ИЗПЪЛНИТЕЛЯТсе задължава:

1. да доставя договорените количества активна нетна електрическа енергия в местата за доставка съгласно ПТЕЕ, договора и техническите спецификации и изисквания на ВЪЗЛОЖИТЕЛЯ;
2. да спазва разпоредбите на ЗЕ и наредбите към него, както и всички нормативни изисквания на ПТЕЕ и Правилата за измерване на количеството на електрическата енергия, изготвени и приети от КЕВР;
3. да включи обектите на ВЪЗЛОЖИТЕЛЯ в стандартна балансираща група, с координатор ИЗПЪЛНИТЕЛЯ, без ВЪЗЛОЖИТЕЛЯТ да заплаща такса за участие;
4. да изготви всички необходими документи за извеждане и регистрация на обектите на ВЪЗЛОЖИТЕЛЯ на свободния пазар на електроенергия;
5. в качеството на координатор на балансираща група, да осигурява прогнозиране на потреблението на обектите на ВЪЗЛОЖИТЕЛЯ и да извършва планиране и договаряне на конкретни количества нетна електрическа енергия, съгласно ПТЕЕ, като:
	1. изготвя почасови дневни графици за доставка на електрическа енергия за обектите на ВЪЗЛОЖИТЕЛЯ, като графиците следва да съобразяват очаквания часови товар. Дневният график обхваща 24 часа, започвайки от 00:00 часа до 24:00 часа за съответния ден.
	2. изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ.
	3. потвърждава от името на ВЪЗЛОЖИТЕЛЯ графиците за доставка в системата за администриране на пазара на оператора на електроенергийната система.
	4. извършва координиране и балансиране на количествата електрическа енергия, като урежда отклоненията от заявените количества електроенергия за всеки период на сетълмент в дневните графици за доставка и тяхното заплащане, като всички разходи/приходи по балансирането на обектите на ВЪЗЛОЖИТЕЛЯ, са за сметка на ИЗПЪЛНИТЕЛЯ.
6. при невъзможност за изпълнение на задълженията по договора от страна на ИЗПЪЛНИТЕЛЯ и когато ВЪЗЛОЖИТЕЛЯ премине към доставка на електрическа енергия от Доставчик от последна инстанция (ДПИ), ИЗПЪЛНИТЕЛЯТ се задължава да заплаща разликата между стойността на договорената електрическа енергия и стойността на доставената електрическа енергия от ДПИ до избиране на друг доставчик;
7. в случай, че е посочил в офертата си подизпълнители, да сключи договори за подизпълнение с тях, копие от които да представи в 3-дневен срок на ВЪЗЛОЖИТЕЛЯ.

# ГАРАНЦИЯ ЗА ИЗПЪЛНЕНИЕ

**Чл. 10. (1)** ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на 10 500.00 лв., представляващи 5 % от прогнозната стойност на поръчката без ДДС. Гаранцията се представя под формата на банкова гаранция, на застраховка, която обезпечава изпълнението чрез покритие на отговорността на ИЗПЪЛНИТЕЛЯ, или като парична сума, преведена по следната банкова сметка на ВЪЗЛОЖИТЕЛЯ: УНИКРЕДИТ БУЛБАНК, КЛОН БАТЕНБЕРГ, IBAN BG76UNCR9660 3319 827610, BIC UNCRBGSF,

При липса на възражения по изпълнението на договора, ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ гаранцията за изпълнение в срок до 20 работни дни след приключване на договора.

1. ИЗПЪЛНИТЕЛЯТ избира сам формата на гаранцията за изпълнение. В случай, че гаранцията за изпълнение на договора е под формата на банкова гаранция или застраховка, същата трябва да е със срок на валидност най–малко 30 (тридесет) дни след срока за изпълнение на договора. Банковата гаранция трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от възложителя, в случай че изпълнителя не е изпълнил някое от задълженията по договора.
2. ВЪЗЛОЖИТЕЛЯТ усвоява изцяло гаранцията за изпълнение при едностранно прекратяване на договора от негова страна поради виновно неизпълнение на задължения на ИЗПЪЛНИТЕЛЯ по договора.
3. Ако в процеса на изпълнение на договора възникне спор между страните, който е внесен за решаване от компетентен съд, гаранцията за изпълнение се задържа от ВЪЗЛОЖИТЕЛЯ до окончателното произнасяне на съда.
4. ВЪЗЛОЖИТЕЛЯТ има право да усвои от гаранцията за изпълнение сума, равна на дължима от ИЗПЪЛНИТЕЛЯ неустойка.
5. ВЪЗЛОЖИТЕЛЯТ не дължи лихви върху сумата по гаранцията за изпълнение.

# ПРИЕМАНЕ НА ИЗПЪЛНЕНИЕТО

**Чл. 11. (1)** Във връзка с особения предмет на договора приемането на изпълнението се отчита със средства за търговско измерване съгласно изискванията на ЗЕ, ПТЕЕ и Правилата за измерване на количеството електрическа енергия (ПИКЕЕ).

1. Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.
2. Отчитането чрез средствата за измерване се извършва в сроковете и съгласно изискванията, определени в ПТЕЕ и ПИКЕЕ.
3. Количествата активна нетна електрическа енергия, продадени и закупени по този договор, се определят съгласно данните, предоставени от ОЕМ на страните.
4. При установяване на различия между измереното от средствата за измерване и фактурираните количества, и след направено искане от другата страна, всяка от страните е длъжна да предостави на другата страна в срок от 5 работни дни притежаваните от нея документи, удостоверяващи количествата, доставките и получаванията на електрическа енергия, с цел да се определи причината за различията.
5. В срок от 5 работни дни, считано от предоставянето на документите по предходната алинея, страните изготвят двустранно подписан протокол, в който отразяват постигнатото съгласие за количеството нетна активна електрическа енергия на ниско напрежение, което трябва да бъде заплатено от ВЪЗЛОЖИТЕЛЯ в срока по **чл. 7, ал. 3**, считано от датата на подписване на двустранно подписания протокол.

# VIIІ. НЕУСТОЙКИ

**Чл. 12. (1)** При пълно неизпълнение на договора ИЗПЪЛНИТЕЛЯТ дължи неустойка в размер на 20% от прогнозната стойност на договора с ДДС. Забава при изпълнение на договора, надхвърляща 10 календарни дни се счита за пълно неизпълнение.

1. При неизпълнение на което и да е от задълженията по **чл. 9, ал. 2** от договора, ИЗПЪЛНИТЕЛЯТ дължи неустойка в размер на 0.5 % от прогнозната стойност на договора с ДДС.
2. При забава в плащането, ВЪЗЛОЖИТЕЛЯТ дължи неустойка в размер на 0.05 % от дължимата сума за всеки ден закъснение, но не повече от 15 % от тази стойност.
3. ВЪЗЛОЖИТЕЛЯТ не дължи неустойка в случаите, в които упражни правото си предсрочно да прекрати договора с ИЗПЪЛНИТЕЛЯ.
4. Страните си запазват правото да търсят обезщетение за вреди и пропуснати ползи над уговорените размери на неустойките на общо основание по съдебен ред.

# ІХ. УСЛОВИЯ ЗА ПРЕКРАТЯВАНЕ НА ДОГОВОРА

**Чл. 13. (1)** Настоящият договор се прекратява:

1. с изтичане на уговорения срок;
2. по взаимно съгласие изразено в писмена форма;
3. при виновно неизпълнение на задълженията на една от страните по договора - с 15 дневно писмено предизвестие от изправната страна до неизправната;
4. когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата;
5. при отнемане на лиценза за търговия с електрическа енергия на ИЗПЪЛНИТЕЛЯ.

 **(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. при невъзможност да осигури финансиране за изпълнението на договора, като в този случай ВЪЗЛОЖИТЕЛЯТ не дължи на ИЗПЪЛНИТЕЛЯ неустойки или обезщетения, а му заплаща само дължимото възнаграждение за извършените до момента на прекратяването доставки, приети от ВЪЗЛОЖИТЕЛЯ;
2. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
3. бъде обявен в несъстоятелност или когато е в производство по несъстоятелност или ликвидация;
4. В предвидените в чл. 118, ал. 1 от ЗОП случаи.

# Х. НЕПРЕОДОЛИМА СИЛА

**Чл. 14. (1)** Страните по договора не носят отговорност за своето неизпълнение и не дължат обезщетение за претърпени вреди и за пропуснати ползи, ако те са в резултат на непреодолима сила съгласно дефиницията на чл. 306 от Търговския закон.

**(2)** Страната, която не може да изпълни задължението си поради непреодолима сила е длъжна в три дневен срок от настъпване на събитието да уведоми другата страна писмено, като посочи в какво се състои непреодолимата сила, както и да предприеме всички разумни усилия и мерки, за да намали до минимум понесените вреди и загуби. При неизпълнение на това задължение, страната която се позовава на непреодолима сила, не може да се ползва от последиците от нея и се счита за изпаднала в забава.

# ХІ. КОНФИДЕНЦИАЛНОСТ

**Чл. 15. (1)** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

1. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.
2. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯдокументи и материали по договора, като не ги предоставя на трети лица, освен при условия и ред, предвидени в действащото законодателство.

# ХІІ. ОБЩИ УСЛОВИЯ

**Чл. 16. (1)** Всеки спор относно действието на настоящия договор или във връзка с него или неговото нарушаване, включително споровете и разногласията относно действителността, тълкуването, прекратяването, изпълнението или неизпълнението му, ще се уреждат от страните по взаимно споразумение. При непостигане на съгласие, спорът ще се отнася за разрешаване пред компетентния български съд по реда на Гражданския процесуален кодекс.

**(2)** За всички неуредени въпроси в настоящия договор ще се прилагат разпоредбите на действащото българско законодателство.

**Чл. 17.** Нито една от страните няма право да прехвърля на трети лица правата и задълженията, произтичащи от договора.

**Чл.** **18.** Настоящият договор може да бъде изменян само по изключение, при условията на чл. 116 от ЗОП.

**Чл. 19. (1)** Всички съобщения във връзка с този договор са валидни, ако са направени в писмена форма, включително и по факс, от упълномощените представители на страните.

**(2)** Когато някоя от страните е променила адреса или факса си, без да уведоми за това другата страна, съобщенията ще се считат за връчени и когато са изпратени на стария адрес.

Адреси и лица за контакти:

**За ИЗПЪЛНИТЕЛЯ:**

Адрес: .....................

Лице за контакт: .......................

Телефон: ......................, Факс: ....................., Е-mail: ......................

**За ВЪЗЛОЖИТЕЛЯ:**

Адрес: ИА ГИТ , гр. София, бул. „Княз Александър Дондуков“ № 3

Лице за контакт: ............................

Телефон: ..........................., Факс: ....................., Е-mail: ...................

Настоящият договор се състави и подписа в 3 еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са следните приложения:

1. Технически спецификации и изисквания на ВЪЗЛОЖИТЕЛЯ;
2. Техническо предложение на ИЗПЪЛНИТЕЛЯ;
3. Ценово предложение на ИЗПЪЛНИТЕЛЯ.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

 ................................ ....................................

РУМЯНА МИХАЙЛОВА / ..................................... /

ИЗПЪЛНИТЕЛЕН ДИРЕКТОР